Πρόταση κανονισμού του Συμβουλίου για τον καθορισμό, για την περίοδο εμπορίας 1995/96, των τιμών, των ενισχύσεων και των παρακρατήσεων που εφαρμόζονται στον τομέα του ελαιόλαδου (COM(95)0034 - C4-0060/95 - 95/0040(CNS))

Η πρόταση αυτή εγκρίνεται με τις ακόλουθες τροποποιήσεις :

(Τροπολογία 30)

Αιτιολογική σκέψη 6α) (νέα)

>Κείμενο μετά την ψηφοφορία στο ΕΚ>

εκτιμώντας τη σημασία που έχουν οι νέες τεχνολογικές εξελίξεις όσον αφορά τη χρησιμοποίηση των καταλοίπων της παραγωγής ελαιόλαδου, στοιχείων που ρυπαίνουν το περιβάλλον, είναι σκόπιμο να προβλεφθούν κοινοτικά μέτρα για την ανάπτυξη της χρησιμοποίησης των καταλοίπων αυτών[semigr ]

(Τροπολογία 34)

Άρθρο 5α (νέο)

>Κείμενο μετά την ψηφοφορία στο ΕΚ>

Άρθρο 5α

>Κείμενο μετά την ψηφοφορία στο ΕΚ>

Δημιουργείται κοινοτικό ταμείο για τη βελτίωση της ποιότητας και της παραγωγής του ελαιόλαδου στην Ευρωπαϊκή Ένωση, που περιλαμβάνει τις δράσεις που αναφέρονται στο άρθρο 5, παράγραφος 2, στο άρθρο 11, παράγραφοι 5 και 6 και στο άρθρο 20 δ, παράγραφος 1 του κανονισμού 136/66/ΕΟΚ, καθώς και κάθε άλλο αναγκαίο μέτρο για τη βελτίωση της σχέσης μεταξύ προσφοράς και ζήτησης.

Το ταμείο αρχίζει να λειτουργεί από την περίοδο εμπορίας 1995/96 και η χρηματοδότησή του καθορίζεται στο πλαίσιο της διαδικασίας του προϋπολογισμού, λαμβανομένων υπόψη των προηγούμενων στοιχείων και των μελλοντικών προοπτικών.

(Τροπολογία 35)

Άρθρο 5β (νέο)

>Κείμενο μετά την ψηφοφορία στο ΕΚ>

Άρθρο 5β

>Κείμενο μετά την ψηφοφορία στο ΕΚ>

Η Επιτροπή υποβάλλει στο Ευρωπαϊκό Κοινοβούλιο έκθεση σχετικά με τις δυνατότητες χρησιμοποίησης των καταλοίπων της παραγωγής ελαιόλαδου, ως ανανεώσιμης πρώτης ύλης για την παραγωγή ενέργειας, το αργότερο έως τον Ιούνιο 1996, που θα συνοδεύεται ενδεχομένως από τα κατάλληλα μέτρα για την ανάπτυξη της δραστηριότητας αυτής.

Ψήφισμα νομοθετικού περιεχομένου που περιέχει τη γνώμη του Ευρωπαϊκού Κοινοβουλίου σχετικά με την πρόταση κανονισμού του Συμβουλίου για τον καθορισμό, για την περίοδο εμπορίας 1995/96, των τιμών, των ενισχύσεων και των παρακρατήσεων που εφαρμόζονται στον τομέα του ελαιόλαδου (COM(95)0034 - C4- 0060/95 - 95/0040(CNS))

(Διαδικασία διαβούλευσης)

Το Ευρωπαϊκό Κοινοβούλιο,

- έχοντας υπόψη την πρόταση της Επιτροπής προς το Συμβούλιο (CΟΜ(95)0034 - 95/0040(CNS)) ((ΕΕ C 99 της 21.04.1995, σ. 12)),

- έχοντας κληθεί από το Συμβούλιο να γνωμοδοτήσει σύμφωνα με το άρθρο 43 (C4- 0060/95),

- έχοντας υπόψη το άρθρο 58 του Κανονισμού του,

- έχοντας υπόψη την έκθεση της Επιτροπής Γεωργίας και Ανάπτυξης της Υπαίθρου και τις γνωμοδοτήσεις της Επιτροπής Προϋπολογισμών, της Επιτροπής Εξωτερικών Οικονομικών Σχέσεων, της Επιτροπής Περιβάλλοντος, Δημόσιας Υγείας και Προστασίας των Καταναλωτών και της Επιτροπής Ανάπτυξης και Συνεργασίας (Α4- 0100/95),

1. εγκρίνει, με την επιφύλαξη των τροποποιήσεων που της επέφερε το Σώμα, την πρόταση της Επιτροπής[semigr ]

2. καλεί το Συμβούλιο, εφόσον προτίθεται να απομακρυνθεί από το κείμενο όπως το ενέκρινε το Σώμα, να το ενημερώσει σχετικά[semigr ]

3. ζητεί να κληθεί να γνωμοδοτήσει εκ νέου εφόσον το Συμβούλιο προτίθεται να επιφέρει ουσιαστικές τροποποιήσεις στην πρόταση της Επιτροπής[semigr ]

4. αναθέτει στον Προέδρό του να διαβιβάσει την παρούσα γνωμοδότηση στο Συμβούλιο και την Επιτροπή.